ชวน Gen Y ออมเงิน ด้วยแคมเปญของธปท. “เก็บเงินทอน-เก็บเลขท้าย-เก็บส่วนลด” - FINNOMENA
เมื่อวันที่ 17 มกราคม 2560 ธนาคารแห่งประเทศไทย (ธปท.) ร่วมกับธนาคารพัฒนาเอเชีย (ADB) เปิดตัวแคมเปญ #effortlesssaving #เปย์ไม่เจ็บเก็บไม่จน เพื่อส่งเสริมและกระตุ้นให้เริ่มฝึกวินัยในการจัดการเงินตั้งแต่วัยเริ่มทำงานให้ “เก็บได้ ใช้เป็น” รายละเอียดเป็นยังไงมาดูกันครับ
3 พ.ย. 2563

เมื่อวันที่ 17 มกราคม 2560 ธนาคารแห่งประเทศไทย ร่วมกับธนาคารพัฒนาเอเชีย เปิดตัวแคมเปญ #effortlesssaving #เปย์ไม่เจ็บเก็บไม่จน เพื่อส่งเสริมและกระตุ้นให้เริ่มฝึกวินัยในการจัดการเงินตั้งแต่วัยเริ่มทำงานให้ “เก็บได้ ใช้เป็น” รายละเอียดเป็นยังไงมาดูกันครับ
โดยแคมเปญนี้จะเสนอเทคนิคเก็บเงิน 21 วันง่ายๆ โดยแบ่งเป็น 3 เก็บ ได้แก่ เก็บเงินทอน-เก็บเลขท้าย-เก็บส่วนลด เริ่มจาก 1. เก็บเงินทอน ง่ายๆเลย คือทุกครั้งที่เราใช้จ่าย ซื้อของแล้วได้เงินทอนกลับมา ให้เราเก็บแบงค์ย่อยและเหรียญเอาไว้ไปหยอดกระปุก 2. เก็บเลขท้าย คือ เวลาเราซื้อของ เช่นซื้อไป 590 บาท วันนั้นเราก็หยอดกระปุก 90 บาท 3. เก็บส่วนลด หากเราซื้อของที่ลดราคาเมื่อไหร่ ให้เรานำส่วนต่างที่ได้ลดราคานั้นมาเก็บออมครับ เพียงแค่นี้เราก็จะมีเงินออมแล้ว จากนั้นแคมเปญนี้จะให้เราแชร์ความสำเร็จของเราโดยเข้าไปที่เวปไซต์ Effortlesssaving.com
แคมเปญนี้สืบเนื่องมาจากผลสำรวจจาก สถาบันวิจัยประชากรและสังคม มหาวิทยาลัยมหิดล ระบุว่า 50% ของกลุ่มคน Gen Y ไม่มีเงินออม, 48% ผ่อนชำระหนี้ไม่ตรงเวลา, 45% รู้สึกว่ามีรายจ่ายมากกว่ารายรับ และ 45.6% ยังรู้สึกว่าการผ่อนหนี้สินเป็นการสร้างภาระหนัก ขณะที่ข้อมูลเครดิตบูโรพบว่าคน Gen Y ก่อหนี้เพิ่มขึ้นในทุกประเภท ทั้งบ้าน รถ และบัตรเครดิต…
(อ้างอิงจาก https://thaipublica.org/2017/01/bot-gen-y-effortlesssaving/)
เห็นแบบนี้แล้ว เราจึงควรสร้างภูมิคุ้มกันตั้งแต่วัยเริ่มทำงาน-ใช้เงินของตัวเอง เพื่อป้องกันปัญหาทางการเงินในอนาคต ถือเป็นอีกหนึ่งแคมเปญที่ออกมาส่งเสริมนิสัยการเก็บเงินให้ Gen Y ทำให้เรื่องการเก็บเงินเป็นเรื่องง่ายๆ ทำได้ทุกวัน… ว่าแต่ แล้วเงินที่ออมเราควรเอาไปทำอะไรต่อดีล่ะ?
ออมแล้วควรลงทุนต่อเพื่อให้เงินงอกเงย
ใช่ครับ… เมื่อเรามีเงินเก็บแล้ว เราควรนำเงินเก็บนั้นมาต่อยอดเพื่อเพิ่มมูลค่าเงินออมของเรา จากผลตอบแทนที่ดีกว่าฝากไว้กับบัญชีออมทรัพย์เฉยๆ เพื่ออนาคคตจะได้มีเงินก้อนไว้ใช้จ่าย ซึ่งการลงทุนในวัยทำงานนั้นก็มีหลายแบบ เช่น เราอาจจะนำเงินออมนั้นมาทยอยแบ่งซื้อ LTF RMF พอถึงปลายปีก็ยังนำมาใช้ลดภาษีได้อีกด้วย หรือ ลงทุนในกองทุนตราสารหนี้ระยะสั้น ที่มีความเสี่ยงต่ำสำหรับรักษาเงินต้น-ชนะดอกเบี้ยออมทรัพย์ หรือหากรับความเสี่ยงเพิ่มได้อยากได้ผลตอบแทนดีขึ้นอีก ก็อาจจะลงทุนในกองทุนตราสารทุน (กองทุนหุ้น) ซึ่งมีเยอะแยะมากมาย
ส่วนใครที่ยังนึกไม่ออกว่าจะลงทุนในอะไรดี หรือหากใครมีเป้าหมายในชีวิตแล้ว อยากใช้เงินสักก้อนในอนาคตเพื่อทำตามความฝัน ลองเข้ามาสร้างแผนการลงทุนที่ bit.ly/nter-create ดูก่อนได้ครับ คราวนี้จะทำให้เราเห็นภาพชัดขึ้น ว่าเราควรเก็บเงินเท่าไหร่ ลงทุนในสินทรัพย์อะไร เพื่อให้เราไปถึงเป้าหมายที่ฝันไว้ …สุดท้ายนี้อยากฝากเอาไว้นะครับ “ยิ่งออมเร็ว ยิ่งรวยเร็ว ยิ่งสบายเร็ว”
สนใจสร้างเป้าหมายการเงินของคุณ กดที่นี่
ให้เราช่วยดูแล เรื่องการลงทุนของคุณ ฟรี ไม่มีค่าใช้จ่าย 
แท็ก:
effortlesssaving
FINNOMENA PORT
ธปท
เก็บได้ ใช้เป็น
เปย์ไม่เจ็บเก็บไม่จน
แชร์บทความ: